|  |
| --- |
| № исх: 16-13-6Д/С от: 09.09.2021 |

 **Қазақстан Республикасының**

 **Премьер-Министрі**

 **А.Ұ. МАМИНГЕ**

**Құрметті Асқар Ұзақбайұлы!**

Өздеріңізге белгілі ағымдағы жылдың 26 тамызында Жамбыл облысы, Байзақ ауданында оқ-дәрі сақталатын әскери қоймада өрт шығып, бірнеше жарылыс орын алды. Оқиға орнына жедел шығып, тілсіз жаумен күрескен төтенше жағдай қызметкерлерінің қатарынан адам шығыны болды. Бұл қайғылы оқиға салдарынан төтенше жағдай қызметі мен азаматтық қорғаныстың осал тұстары да көрініс тапты.

Осыған байланысты, осы депутаттық сауалда еліміздің аталған салалардағы орын алып отырған кемшіліктер мен проблемалық мәселелерге тоқталатын боламыз.

Біріншіден, «Өртке қарсы қызмет Жарғысының» талаптарына сәйкес кезекші қарауылдың жауынгерлік есептегі жеке құрамның штаттық санының нормаға сәйкес келмеуі *(әр жауынгерлік есептегі өрт сөндіру көлігіне
– 6 адамнан кем емес жеке құрам болу тиіс).*

Мәселен, Жамбыл облысы Өрт сөндіру бөлімшелерінің штат санының аздығына байланысты кезекші қарауылдың жауынгерлік есебі толық көлемде ұйымдастырылмайды. Атап айтқанда, облыс аумағындағы барлық аудандық өрт сөндіру бөлімдерінде жеке құрам саны орта есеппен 20 адамды құрайды. Оны төрт кезекші қарауылға бөлгенде, тәуліктік кезекшілікке 3-5 адам жауынгерлік есепте тұрады. Осылайша, 6 адамдық жауынгерлік есебі бар өрт сөндіру көлігі
3 адамға толық жинақталмай, екінші автоцистерна тіпті жауынгерлік есепсіз қалады.

Сондықтан, ірі өрттер және басқа да төтенше жағдайлар туындаған кезде, жеке құраммен толықтыру дабыл бойынша қызметтен бос жеке құрамды жинау есебінен жасалады.

Екіншіден, «Өрт қауіпсіздігіне қойылатын жалпы талаптар» техникалық регламентіне сәйкес қала және елді мекен аумағында өртке қарсы қызмет бөлімшелері санының аздығы.

Қазақстан Республикасының Құрылыс нормаларының 2.02-30.2005 сәйкес өрт қауіпсіздігін толық қамтамасыз ету үшін, халық саны 5 мыңнан 20 мың адамға дейін елді мекендерде 6 өрт сөндіру автомобиліне 1 өрт сөндіру депосы, 20 мыңнан 50 мың адамға дейінгі елді мекендерде 6 өрт сөндіру автомобиліне
2 өрт сөндіру депосы, ал 250 мыңнан 500 мың адамға дейінгі елді мекендерде
6 өрт сөндіру депосы болуы тиіс. Бүгінгі таңда бұл норма еліміздің көптеген елді мекендерінде сақталмай отыр.

Үшіншіден, өрт сөндіру депосы ғимаратының жағдайы.

Көп жағдайда жеке құрам мен өрт сөндіру техникасы қарауылдық қызметті ұйымдастыру және техникаға қызмет көрсету үшін тиісті базасы жоқ, бейімделген ғимараттарда орналасады. Қарапайым санитариялық нормалар бұзылып, бөлімшелердің жедел қызметіне және жауынгерлік дайындығына теріс әсер етеді.

Төртіншіден, арнайы өрт-құтқару техникасы мен жабдықтарын сатып алу үшін бөлінетін қаражаттың тапшылығы.

Мәселен, Жамбыл облысында өрт сөндіру қызметінің автотехника паркі 136 бірлік, автотехникамен жалпы жарақтандыру деңгейі 32,4% *(420 бірлік)* құрайды. Баланста бар автокөліктің 26 бірлігі ескірген, оның *(автомобиль паркінің жалпы санының 19,6%)* пайдалану мерзімі 20 жылдан асады. Бұдан басқа, Байзақ ауданында төтенше жағдайды жою кезінде 18 бірлік өрт сөндіру техникасы *(9-АЦ, 3-АЛ, 1-АШ, 1-УАЗ ОСО, 4-жедел-қызметтік авто)* жарамсыз болып қалғанын атап өту қажет.

Сонымен қатар, келесідей шешімін таппай отырған мәселелер бар:

- «112» арнайы нөмірі бойынша кіретін негізгі емес қоңыраулардың үлкен саны.

- Күшті әсер ететін улы заттардың таралуына байланысты авариялық-құтқару және кезек күттірмейтін жұмыстарды орындау үшін Радиациялық-химиялық және биологиялық қорғау бөлімшелерінің жоқтығы.

- Елімізде құрамында сынабы бар иондаушы сәулелену көздері табылған кезде, жағымсыз салдарын барынша азайту үшін жауапты уәкілетті мемлекеттік органның айқындалмағаны.

- Құлақтандыру жүйесі моральдық және физикалық тұрғыдан ескіргені.

- Төтенше жағдайлар қызметінің бақылаулық функциясын жүзеге асыратын қызметкерлерінің ықшам бейнетіркегіштермен, планшеттермен және термопринтерлермен қамтамасыз етілмеуі.

- «Өрт сөндіру және авариялық-құтқару жұмыстары қызметі» қызметкерлерінің нысандық және арнайы киім-кешектермен толық жабдықталмауы.

Осыған байланысты, аталған кемшіліктер мен проблемалық мәселердің адам өмірінің қауіпсіздігіне маңыздылығын ескере отырып, төтенше жағдайларға жедел әрекет ету мақсатында кешенді талдау жұмыстарын жүргізіп, көрсетілген мәселелерді шешуге ықпал етуіңізді және «Қазақстан Республикасының Парламенті және оның депутаттарының мәртебесі туралы» Қазақстан Республикасы Конституциялық Заңының 27-бабына сәйкес депутаттық сауалды қарау нәтижелері туралы белгіленген мерзімде жазбаша жауап беруіңізді сұраймыз.

**Құрметпен,**

**Б. ОРЫНБЕКОВ**

**Қ. ҚОЖАМЖАРОВ**

**Ә. НҰРАЛИЕВ**

**Н. БЕКЕНОВ**

**С. КАРПЛЮК**

**Результаты согласования**09.09.2021 10:33:39: Уакпаев М. С. (Руководство Аппарата Сената) - - cогласовано без замечаний
09.09.2021 10:40:39: Данабеков О. К. (Руководство Аппарата Сената) - - cогласовано без замечаний
09.09.2021 10:44:35: Орынбеков Б. С. (Комитет по финансам и бюджету) - - cогласовано без замечаний
09.09.2021 10:47:12: Тулеуова Б. А. (Отдел по взаимодействию с Комитетом по финансам и бюджету) - - cогласовано без замечаний
09.09.2021 10:51:08: Карплюк С. А. (Комитет по финансам и бюджету) - - cогласовано без замечаний
09.09.2021 11:20:43: Кожамжаров К. П. (Комитет по международным отношениям, обороне и безопасности) - - cогласовано без замечаний
09.09.2021 11:44:38: Агиса Б. А. (Общий отдел) - - cогласовано без замечаний
09.09.2021 11:56:56: Нуралиев А. Т. (Комитет по аграрным вопросам, природопользованию и развитию сельских территорий) - - cогласовано без замечаний
**Результат подписания**09.09.2021 14:14:32 Ракишева А. Г.. Подписано